दासान्दि गसाइगाव पुलिस थानायाव  437  /  2020  नम्बराव मोनसे गसर थिसननानै गंनै ट्राकआव थानाय थांखुफोरखौ जब्द खालामनायजों लोगोसे आयेन बेरेखा फालांगिनि हेंथायै गोख्रों राहा लादों गसाइगाव पुलिसआ ।बे जाथायजों लोगोसेयै लोब्बा थानाय गंनै ट्राकनि सालायगिरिफोर एबा सोनाब बंग कचबिहारनि महम्मद आमजाद हुसेइन आरो महम्मद आब्दुल रसिदजों लोगोसे कक्राझार जिल्लानि थागिबि महम्मद ताहेब आलि आरो महम्मद हानिब आलिखौ पुलिसआ हमनानै जाथायनि सायाव सोंथि खालामनायखौ साजा होनायनि गेजेरजों सोलिहोबाय थादों होन्नानै गसाइगाव पुलिस थानानि बिबानगिरि मन्तुराम बराया खौरां बिजोंनि सिगाङाव फोरमायथिदों ।